Гаяз Исхакый авылыннан ник бакаларга кадәр качкан?

	1878 елда Чистай районы Яуширмә авылында атаклы милләтче һәм язучы Гаяз Исхакый туа. Ә бүген анда берсе артыннан берсе проблемалар гына баш калкыта. XIX гасырда Исхакый нинди су белән юынгандыр, XXI гасырда исә халык, күл һәм яңгыр суы белән мунча кереп, килмәгән су өчен акча да түләргә мәҗбүр.	 Редакциягә Яуширмәдә яшәүче Рәхим Камаловтан биш битлек әрнүле хат килеп иреште. Анда саланың «А»дан башлап «Я»га кадәр бөтен проблемалары тәфсилләп язылган. Рәхим әфәнде 80 нче елларда шәһәргә китә, Чистай эчке эшләр бүлегендә хезмәт куеп, подполковник дәрәҗәсендә лаеклы ялга чыга, шуннан биш ел банк системасында эшли. Күптән түгел ул әти‑әнисе тормыш иткән, җиде бала туып-үскән туган нигезгә кайта. Каралты-кураны яңартып, алмагач, чия, карлыган утырта, умартачылык белән шөгыльләнә башлый. Быел авыл җирлегенә депутат итеп тә сайлана. Авылның инкыйраз кичерүе аңа тынычлап йок­ларга ирек бирми. 
	Линар ЗАКИРОВ	
Шәһри Казан

	№ --- | 23.11.2015	


